**Szitakötő folyóirat**

**Fecske Csaba Nyári képek című versének feldolgozása**

Jelleg: óravázlat interaktív és nyomtatható feladatokkal

Tantárgy: Magyar irodalom

Tantárgyi kapcsolódás:

* környezetismeret (állatok, növények, mező élővilága)


Korcsoport: alsó tagozat (tanulásban akadályozott tanulók)

Eszközök: Szitakötő folyóirat, interaktív tábla, laptop, projektor, robotméhecske, képes kártyák, betűkártyák, nyomtatott vers

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök, megjegyzések |
| 3’ | Bevezető rész:  **Ismerkedés a Szitakötő folyóirattal**  Minden gyermek kap egy folyóiratot. Ezt szabadon lapozgathatja, nézegetheti, ismerkedhet vele. Feladat: „Mit gondoltok, miről szólhat ez az újság a képek alapján? Az erdőkről és a mezőkről. Milyen élőlények élnek az erdőben? És a mezőn?” | Szitakötő folyóirat |
| 3’ | Fő rész:  **A vers meghallgatása, felolvasása**  „A mai órán egy verset olvasunk. Figyeljétek meg, milyen állatok és növények szerepelnek ebben a versben!” Meghallgatjuk Horgas Judit előadásában Fecske Csaba Nyári képek című versét. Ezután egy jól olvasó tanuló is felolvassa a többi tanulóknak a Szitakötő folyóiratból a verset. | Szitakötő folyóirat  Projektor, laptop, interaktív tábla  <https://ligetmuhely.com/szitakoto/fecske-csaba-nyari-kepek/> |
| 5’ | **Gondolatok megfogalmazása a verssel kapcsolatban, beszélgetés, szómagyarázat**  Irányított kérdések segítségével megbeszéljük miről szólt a vers: „Tetszett nektek ez a vers? Hol játszódik? Milyen állatok és növények szerepelnek benne?” Megbeszéljük a tanulók számára ismeretlen szavakat. | Szitakötő folyóirat  (Segítségképpen nézhetik a meséhez készített illusztrációkat) |
| 8’ | **Versolvasás, szó-kép egyeztetés**  A verset minden tanuló megkapja nyomtatott formában. Egy tanuló elkezdi olvasni az első versszakot. Amikor a versben előfordul egy állat vagy növény, a tanulók bekarikázzák, egy tanuló pedig az interaktív táblánál megkeresi ezt a szót és a hozzá tartozó képet. | Projektor, laptop, interaktív tábla  A kinyomtatott vers  Grafit ceruza  A feladat az alábbi linken érhető el:  <https://learningapps.org/watch?v=pmg4nou1k22> |
| 5’ | **Csoportalkotás**  Az osztály tanulóit két csoportra bontom. Mindenki kap egy szókártyát egy állat nevével (pl. gyík, erdei sün, szarvas, róka, méh, pillangó, mezei nyúl stb.) Akinek erdőben élő állat van a kártyáján az egyik szőnyegre ül le, akinek mezőn élő, a másik szőnyegre. | szókártyák állatok nevével |
| 10’ | **Állatok sorbarendezése– Játék robotméhecskével**  A tanulók az előző feladat során kialakított két csoportban dolgoznak. „Milyen állatok szerepelnek a versben? Keressük meg őket a méhecske segítségével!” Egy-egy megtalált kép után megbeszéljük az adott állat tulajdonságait. Amikor minden állatot megtalált egy csoport, sorbarendezi a képeket a versben történő megjelenésük sorrendjében. | robotméhecske pályával  képkártyák az állatokról  *A képkártyákat az állatokról lásd az 1. sz. mellékletben.* |
| 6’ | **Szókirakó játék párokban**  A tanulók páronként megkapják a versben szereplő állatok, növények nevét egyesével, összekeverve a betűket. A feladatuk kitalálni, melyik állat/növény nevét rejtik a betűk és ezt minél gyorsabban kirakni. | betűkártyák páronként  *A betűkártyákat lásd az 2. sz. mellékletben.* |
| 5’ | Befejező rész:  **Összefoglalás, az óra lezárása**  Vers szereplőinek felidézése.  *„Jártam a mezőn és láttam egy…”* játék. Minden tanuló mond egy állatot/növényt, ami a mezőn él, akár a versből. A következő tanuló elismétli, amit az előző tanulók mondott és kiegészíti még egy állattal/növénnyel. |  |

**Mellékletek:**

1. **sz. melléklet: Képkártyák a versben szereplő állatokról**



1. **sz. melléklet: betűkártyák a szókirakóhoz** (sokszorosítható)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **c** | **i** | **n** | **k** | **e** | **cs** | **í** | **z** | **p** | **i** |
| **n** | **ty** | **t** | **ü** | **cs** | **ö** | **k** | **d** | **a** | **r** |
| **á** | **zs** | **sz** | **a** | **r** | **k** | **a** | **l** | **á** | **b** |